als_Latn dik_Latn sag_Latn
Jyrgen Klop ka bërë një qëndrim për krizën aktuale të Dortmundit, duke folur në një event në Frankfurt. Trajneri i verdhezinjve shfrytëzoi rastin të thotë një fjali edhe për Bajernin. I pyetur për një dorëheqje të mundshme të tij, 47-vjeçari u përgjigj: “Për sa kohë Dortmundi do që unë të qëndroj, atëherë do të qëndroj. Jam tip që preferon të luftojë. Sot jam trajner më i mirë se në 2012-n, por kjo nuk duket në tabelë.”
Karriera - “Nuk e kam menduar kurrë që jeta është fushë me lule. Shumë njerëz në shkollën time mendonin se do të luftoja për mbijetesë. Pasi më dorëzoi diplomën, drejtori i shkollës më tha: ‘Të shpresojmë që kjo të ketë lidhje me futbollin, ndryshe ke për ta pasur të vështirë’.”
Fërshëllimat në Frankfurt – “I kuptoj plotësisht kritikat, është logjike. Edhe fërshëllimat i kuptoj. Janë shumë normale. Vetëm se ka diçka: Ai që fërshëllen, duhet të pyesë fillimisht veten nëse ky veprim që po bën do të ndihmojë apo jo. Presioni nuk ndihmon asnjë dhe as mua po ashtu. Gjithsesi, situata është katastrofike. Këshilla ime është: Kush do që të ketë vetëm sukses, ka vetëm një zgjidhje: të bëhet tifoz i Bajernit. Kështu mund të jetë i lumtur gjithmonë.”
als_Latn als_Latn als_Latn